b'\n_START_ARTICLE_\nJuuso Simpanen\n_START_SECTION_\nJalkapalloura\n_START_PARAGRAPH_\nSimpanen on Tikkurilan Palloseuran kasvatti. H\xc3\xa4n siirtyi FC Honkaan juniori-ik\xc3\xa4isen\xc3\xa4 ja pelasi seuran A-junioreissa sek\xc3\xa4 reservijoukkue Pallohongassa ennen ensiesiintymist\xc3\xa4\xc3\xa4n Veikkausliigassa kaudella 2010. Ennen sarjakauden alkua Simpanen oli merkitt\xc3\xa4v\xc3\xa4ss\xc3\xa4 roolissa Liigacupissa, jonka Honka voitti. H\xc3\xa4net valittiin cupin finaalin parhaaksi pelaajaksi. Kes\xc3\xa4kuussa 2010 Simpanen teki kauden 2012 loppuun ulottuvan jatkosopimuksen. H\xc3\xa4n oli pelipaikaltaan keskikentt\xc3\xa4pelaaja._NEWLINE_Simpanen oli skotlantilaisen Rangersin testiss\xc3\xa4 syksyll\xc3\xa4 2007.\n_START_SECTION_\nUltrajuoksu-ura\n_START_PARAGRAPH_\nSimpanen on voittanut ultrajuoksijana Masokistin unelman (100 km) Palohein\xc3\xa4ss\xc3\xa4 2015, Karhunkierroksen (160 km) Kuusamossa 2017 ja Nuuksio 70 Trail Ultran 2017. H\xc3\xa4nen enn\xc3\xa4tyksens\xc3\xa4 maratonilla on 2.48.25 Vantaan maratonilla 2015.'